ติดตามสถาณการณ์โควิดในประเทศ กทม.ยอดเริ่มทรงตัว ขณะที่ต่างจังหวัดเร่งตัว เสี่ยงถูกล็อคดาว์นเพิ่มเติมกระทบธุรกิจที่เน้นกำลังซื้อในต่างจังหวัด /SET 1540-50 หุ้นแนะนำ ASK, GUNKUL
27 กรกฎาคม 2564

Domestic consumption sector: ติดตามกระทรวงคลังชง ครม. 27 ก.ค. เร่งแผนกู้ 2 แสนล้านบาท ภายในเดือนกันยายน สิ้นปีงบประมาณ 2564 รองรับมาตรการเร่งด่วนเยียวยาผลกระทบ “ล็อกดาวน์” ติดตามว่ารัฐบาลจะเปิดให้ธุรกิจใดบ้างที่จะกลับมาดำเนินการได้ หลังครบกำหนดมาตการล๊อกดาวน์รอบล่าสุดถึง 2 ส.ค. หลังตัวเลขการติดเชื้อใน กทม. เริ่มทรงตัว และอัตราการฉีดวัคซีนใน กทม. (อย่างน้อง 1 เข็ม) ปรับขึ้นเป็น 55.7% นอกจากนี้ติดตามผลกระทบจากการระบาดที่เร่งตัวขึ้นในต่างจังหวัด ซึ่งหากมีการล๊อกดาวน์เข้มขึ้นอาจกระทบธุรกิจที่เน้นกำลังซื้อในต่างจังหวัด เช่น ค้าปลีก ปั๊ม และไฟแนนซ์ต่างจังหวัด
Financial sector: ติดตามยอดขายเบี้ยประกันใน 3Q21 ซึ่งคาดว่าจะได้รับผลกระทบจากการล็อกดาวน์และปิดห้าง ส่วนช่องทางตัวแทนเดินทางสอบใบอนุญาตไม่ได้ ส่งผลไม่มีตัวแทนขายใหม่ โดยสมาคมประกันชีวิตไทยกำลังพูดคุยกับ คปภ.ขอคุมสอบใบอนุญาตตัวแทนผ่านออนไลน์ ซึ่งอยู่ระหว่างรอการอนุมัติ ทั้งนี้ ช่วง 5 เดือนแรกปีนี้ จะเห็นได้ว่า เบี้ยประกันชีวิตประเภทสามัญ (ordinary life insurance) ติดลบไปกว่า 10% แต่ที่ภาพ รวมยังเป็นบวกได้ เป็นเพราะบริษัทประกัน ขนาดใหญ่ 6-7 บริษัท มียอดขายจากสินค้า ประกันชีวิตควบการลงทุน (ยูนิตลิงก์) ค่อนข้างสูง ซึ่งสินค้ายูนิตลิงก์มีขนาดเบี้ยก้อนใหญ่ ทำให้เบี้ยโดยรวมไม่แย่ ประเมินภาพรวมเบี้ยปีนี้ทั้งระบบไม่น่าติดลบเกิน 2-3% ในส่วนของ BLA ผู้บริหารประเมินว่าแม้ว่าตอนนี้เคลมประกันโควิดเพิ่มสูงขึ้น แต่เคลมปกติหายไป ทำให้ภาพรวมเคลมไม่ได้กระโดดขึ้นมาก โดยผลประกอบการไตรมาส 2/2564 ที่จะประกาศออกมายังเป็นบวก ส่วนทั้งปียังคงเป้าการเติบโตของเบี้ยรับรายใหม่ เป็นตัวเลขสองหลัก ตัวเลขลูกหนี้เช่าซื้อได้รับผลกระทบโควิด-19 เข้า “มหกรรมไกล่เกลี่ยสินเชื่อเช่าซื้อรถยนต์ออนไลน์” ของ ธปท. ก่อนหมดเขตเข้าโครงการสิ้นเดือน ก.ค. นี้ ล่าสุด มียอดลงทะเบียนสะสม 2.26 หมื่นบัญชี
Transport sector: ติดตามว่ารัฐบาลจะปลดล็อกซอฟท์โลน "5 พันล้าน" ให้กับธุรกิจสายการบินทั้ง 7 บริษัทหรือไม่เพื่อแลกกับการช่วยเหลือพนักงานกว่า 2 หมื่นคน ติดตามตัวเลขผู้ติดเชื้อรายวันที่ภูเก็ตล่าสุดปรับขึ้นมาเป็น 21 คนวานนี้ (เกณฑ์ติดเชื้อ 90 คน/สัปดาห์ เกิดการระบาดเป็นวงกว้าง และอัตราครองเตียงเกิน 80% จะยุติโครงการ) นอกจากนี้ติดตามมาตรการที่ทางการจีนจะควบคุมการปล่อยมลพิษ โดยตั้งเป้าจะให้มีการผลิตเหล็กไม่เกินระดับปี 2020 หลังผลผลิตเหล็กใน 1H21 ขยายตัว 12% YoY ซึ่งข่าวดังกล่าวส่งผลให้ราคาสินแร่เหล็กล่วงหน้าส่งมอบเดือนกันยายนที่ตลาด Dalian ปรับตัวลง 10% WoW ในสัปดาห์ที่ผ่านมา ดังนี้หากจีนนำเข้าสินแร่เหล็กลดลงจะส่งผลกระทบต่อภาพรวมของดัชนี BDI ในส่วนของเรือขนาด Capesize ที่เน้นขนสินแร่เหล็กเป็นหลัก อย่างไรก็ตามในสัปดาห์ล่าสุดดัชนี BDI ปรับตัวขึ้น  5% WoW ปิดที่ 3,199 จุด ขณะที่ดัชนี SCFI ปรับตัวขึ้นอีก 1% WoW ทำจุดสูงสุดใหม่ที่ 4,100 จุด คาดผลประกอบการงวด 2Q21 จะเติบโตแข็งแกร่ง QoQ และ YoY และมีโอกาสที่กำไรจะปรับตัวขึ้นต่อ QoQ ใน 3Q21
มุมมองตลาดหุ้น/ กลยุทธ์การลงทุน วันนี้คาด SET 1540-50 แกว่งในกรอบแนะนำ ASK, GUNKUL
1) ASK (ราคาพื้นฐาน 50.00 บาท) คาดจะรายงานกำไรไตรมาส 2/2564 ที่ 241 ลบ. โตขึ้น 4.5% YoY จากสินเชื่อที่เติบโตแข็งแกร่ง ปรับเพิ่มประมาณการกำไรปี 2564/65/66 ขึ้น 3.7%/6.6%/5.7% ด้วยแรงหนุนจากค่าธรรมเนียมนายหน้าขายประกัน  2) GUNKUL (ราคาพื้นฐาน 4.42 บาท) คาดไตรมาส 2/2564 จะเติบโต +25% YoY ทยอยรับรู้รายได้จากโครงการโรงไฟฟ้าพลังงานทดแทนที่ได้จำหน่ายเชิงพาณิชย์ (COD) 650 เมกะวัตต์ และคาดว่าจะดีต่อเนื่องในไตรมาส 3-4/2564 โดยในครึ่งปีหลังบริษัทเตรียมเข้าร่วมประมูลโครงการใหม่ๆ ให้ได้ตามเป้าหมายที่ 10,000 ล้านบาทปีนี้ หรือเติบโตไม่ต่ำกว่า 20%
รายงานตัวเลขเศรษฐกิจ 
วันจันทร์ ติดตาม ตัวเลขประมาณการ PMI ภาคการผลิตเดือน ก.ค. ของญี่ปุ่นโดย Jibun Bank คาด 51.9 จุด (-0.9% MoM) ตัวเลขยอดขายบ้านใหม่ในสหรัฐฯ เดือน มิ.ย. คาด +4% MoM
วันอังคาร ติดตาม ตัวเลข GDP 2Q21 ของเกาหลีใต้ ตัวเลข M3 ของยูโรโซนเดือน มิ.ย. คาด +8.2% YoY ยอดสั่งซื้อสินค้าคงทนของสหรัฐฯ เดือน มิ.ย. คาด +2.1% MoM และดัชนีความเชื่อมั่นผู้บริโภคเดือน ก.ค. คาด -2.5% MoM
วันพุธ ติดตาม ตัวเลขสต๊อกนำมันดิบ/นำมันสำเร็จรูปรายสัปดาห์ของสหรัฐฯ และการประชุมธนาคารกลางสหรัฐฯ คาดคงดอกเบี้ยนโยบายที่ 0-0.25% และไม่มีการส่งสัญญาณอื่นๆเพิ่มเติม
วันพฤหัสฯ ติดตาม ตัวเลข GDP 2Q21 ของสหรัฐฯ คาด +8.0% QoQ annualised ตัวเลข Core PCE Prices ของสหรัฐฯ ใน 2Q21 คาด +5.3% QoQ annualisedและตัวเลขการขอรับสวัสดิการว่างงานของสหรัฐฯรายสัปดาห์คาด 3.65 แสนคน (-13% WoW) วันศุกร์ ติดตาม ตัวเลข Manufacturing Production Index ของไทยเดือน มิ.ย. และตัวเลขดุลบัญชีเดินสะพัดเดือน มิ.ย. ตัวเลขเงินเฟ้อทั่วไปและเงินเฟ้อพื้นฐานของยูโรโซนเดือน มิ.ย. คาด +2% YoY และ +0.8% YoY ตามลำดับ ตัวเลข GDP 2Q21 ของยูโรโซนคาด +1.5% QoQ และ +13.2% YoY ตัวเลข Core PCE Price Index เดือน มิ.ย. คาด +3.7% YoY และตัวเลข Michigan Consumer Sentiment เดือน ก.ค. คาด 80.8 จุด (-5.5% MoM)